આ હત્યા કેસમાં ફરાર શખ્સોને ત્વરીત પકડવાની માંગણી સાથે મૃતકના પરિવારજનોએ ૮ દિવસથી મૃતદેહ નહીં સ્વીકારતા પોલીસની હાલત કફોડી બની ગઇ છે. પોલીસની નબળી કામગીરી અંગે ધારાસભ્ય લલીતભાઇ વસોયા, પૂર્વ ધારાસભ્ય પ્રવિણભાઇ માંકડિયા, ધોરાજી શહેર ભાજપ પ્રમુખ હરસુખભાઇ ટોપીયા અને ખોડલધામ સમિતિના સભ્યો તથા ભાજપ, કોંગ્રેસના આગેવાનોએ ગાંધીનગર ખાતે મુખ્યમંત્રી વિજય રૂપાણી તથા કેબીનેટ મંત્રી જયેશ રાદડિયાને રૂબરૂ મળી ફરાર શખ્સોને તાકીદે પકડાય તેવી કાર્યવાહી કરવા રજૂઆતી કરી હતી. જ્યારે આ ખૂનમાં ક્ષત્રિય સમાજના પાંચ વ્યક્તિના નામ ખોટી રીતે લખાવ્યા હોવાના આક્ષેપ સાથે ક્ષત્રિય સમાજના આગેવાનોનું પ્રતિનિધમંડળ ભૂપેન્દ્રસિંહ ચુડાસમાને મળ્યું હતું.